І сёння, пасля 36 гадоў служэння музыцы, няма спакою яго творчаму запалу і жаданню вучыць дзяцей. Яны падтрымліваюцца вучнямі, якія прыходзяць вучыцца іграць на гітары менавіта да І.І. На­думовіча. Сёння ў настаўніка займаюцца 11 хлопчыкаў і дзяўчынак. Хтосьці з іх толькі пачынае сваё знаёмства з гітарай, іншыя ўжо сталі з ёй сябраваць, а нехта, дзякуючы інструменту, паступова крок за крокам раскрывае свой музычны талент і жадае заявіць аб ім на ўвесь свет.